У гонар юбілея на пляцоўцы цэнтра культуры будзе адчынена фотавыстава “Жыццё і творчасць Майстра”, якая адлюструе творчы і жыццёвы шлях Мар’яна Антонавіча. Асаблівай і цікавай абяцае стаць выстава незвычайных музычных інструментаў не аднаго, а адразу некалькі майстроў. У межах святкавання адбудзецца прэзентацыя кнігі-каталога “Музычныя інструменты Мар’яна Скрамблевіча” – гэта твор сэнсу жыцця майстра-юбіляра і гонару яго землякоў.Выказаць сваю павагу, цёплыя пачуцці і падараваць сваю творчасць народнаму майстру прыедуць калектывы з Гродзенскага раёна: народны фальклорны калектыў “Жывіца”, тэатр народнай песні “Матуліна песня”. Не абмінуць увагай мерапрыемства і гродзенскія музыкі: Таццяна і Павел Салаўёвы, вядомыя аўтары аранжыровак беларускіх песень. Чакаецца і сюрпрыз ад самаго юбіляра – выступленне з іструментальным ансамблем “Местачковыя музыкі” і сваімі вучнямі Аляксандрам Блахіным (г. Ліда) і Ігарам Адасікам (г. Гродна).